Апьеса "Бернарда Альба лыҩны" асиужет иаазыркьаҿны уазааҭгылозар, аҧҳәыс лыҧсҭазаара иазкуп. Аҳәса аҭаацәараҿы реизыҟазаашьа, урҭ ирыбжьаларц зылшо агәреибамгара, аилибамкаара иахылҿиаауа аҭагылазаашьақәа. Абраҟа аҧсуа режиссиор хықәкы хадас ишьҭылхит, урҭ аизыҟазаашьақәа рыҧсахра. Уи азы еиҳа аҭаацәараҿы аҳәса рыбжьара аҳәоуеиқәшәареи, абзиабареи еиҳа аҧыжәара рылҭарц азылыӡбеит.
Иахьа атеатр ахь инеиуа ахәаҧшцәа ракәзар, рхыҧхьаӡара еиҳахеит, аха урҭ рыбжьараҿы аҿар рацәахеит ҳәа узазаҳәо иҟам.
"Уи ҟаларц азы аҿари атеатри еибардыртәуп. Уи азы ари ашықәс иалагӡаны иазгәаҭоуп аҿар ҷыдала акциақәа рзымҩаҧгара", —ҳәа азгәалҭеит арежиссиор.